Simon & Garfunkel som laget noe musikk til filmen, oppnådde et solid popularitetsløft. De fikk kontrakt på å skrive tre nye sanger til filmen, men da klippingen var nesten ferdig, hadde Paul Simon bare fått ferdig én. Likefullt gikk albumet med lydsporet fra filmen, , inn på hitlistetoppen i 1968 basert på populariteten til sangen «Mrs. Robinson». Det interessante er, at denne sangen slett ikke er med i filmen i sin helhet og heller ikke på LP-platen, siden Paul Simon ikke rakk å bli ferdig med den i tide. Den kom først med i fullversjon på deres neste album , mens det er bruddstykker av den (innledningen og refrenget) i filmen. Men sangen «The Sound of Silence» blir gjentatt hele tre ganger i filmen.